– Так, найбольшую ўвагу я і сапраўды удзяляю даследаванню драматургіі. Чаму? А Вы задайце пытанне каму-небудзь са сваіх знаёмых, чаму ён кахае сваю жонку. Адназначнага адказу не дачакаецеся. Адно магу сказаць зусім пэўна: я з самага дзяцінства вельмі любіў тэатр. Радыётэатр. Бо мае Васілевічы прафесійныя тэатральныя трупы сваімі гастролямі не дужа песцілі. Затое я мог, зручна ўладваваўшыся на канапе, самахоць далучацца да чароўнага свету сцэнічнага мастацтва.